recursal/SuperWikiNEXT-32B huggingface dataset:
**(357439) 2004 பிஎல்86** ((357439) 2004 BL86) எனப்பெயரிடப்பட்ட சிறுகோள் (asteroid) 30 சனவரி 2004ஆம் ஆண்டில், அமெரிக்க ஐக்கிய நாட்டில் உள்ள **லிங்கன்** புவியருகு விண்பொருட்கள் ஆய்வகத்தால் கண்டுபிடிக்கப்பட்டது. 26 சனவரி 2015 அன்று, பன்னாட்டு நேரப்படி 16.20 மணி அளவில் பூமியைக் கடந்துச் சென்றது. ஏறத்தாழ 680 மீட்டர் குறுக்களவு கொண்ட இந்த விண்கல்லினால் பூமிக்கு பேரிடர் ஏற்பட வாய்ப்பு இல்லை என சிறுகோள்களை ஆய்வு செய்யும் நாசாவின் ஆய்வாளர்கள் விளக்கியுள்ளனர்.

**விண்கல் 2004 BL 86**, பூமியிலிருந்து 12 இலட்சம் கி. மீ. தொலைவில் பூமியைச் சுற்றி கடந்து செல்ல உள்ளது. இது பூமிக்கும் சந்திரனுக்கும் உள்ள தொலைவைப் போல மூன்று மடங்கு ஆகும்.

26 சனவரி 2015 அன்று, 2004 BL 86 சிறுகோள் பூமியை அதிகூடிய வேகத்தில் கடந்து செல்லும் போது அமெரிக்காவில் கோல்ட்ஸ்டோன் என்னுமிடத்தில் உள்ள ரேடியோ தொலைநோக்குக் கருவியும், மற்றும் போர்ட்டோரிகோவில் அரசிபோ என்னுமிடத்தில் உள்ள மிகப் பெரிய ரேடியோ டெலஸ்கோப்பும் மைக்ரோ அலைகளை விண்கல் 2004 BL 86 மீது செலுத்தி அதனை ஆராய்ந்து தகவல்களை சேகரிக்க நாஸா முனைந்துள்ளது.

குறுங்கோளுக்கான நிலா
--------------------

குறுங்கோள் 2004பிஎல்86க்கு ஒரு நிலா அமைந்துள்ளதை நாசா அறிவியல் அறிஞர்கள் கண்டுபிடித்துள்ளனர்.

| விண்கல் 2004 BL86 |
| --- |
|  26 சனவரி 2015 அன்று பூமியை கடக்கும் விண்கல் 2004 BL86-இன் பாதையை காட்டும் படம் |

மேற்கோள்கள்
-----------

1. ↑  (LINEAR)
2. ↑
3. ↑
4. ↑
5. ↑  Near asteroid 2004 BL86 has a moon

வெளி இணைப்புகள்
---------------

* Orbital simulation from JPL (Java) / Ephemeris
* ஜனவரி 26 ஆம் திகதி பூமிக்கு மிக அருகே கடந்து செல்லவுள்ள குறுங்கோள்
[*தொடர்பிழந்த இணைப்பு*]

இதனையும் காண்க
--------------

* (89959) 2002 என்டி7
* 1036 கனிமட்
* 2009 எப்டி
* புவியருகு விண்பொருட்கள்
* 
* சிறுகோள்
**மெகாராவின் தியாஜெனீஸ்** (*Theagenes of Megara*, பண்டைக் கிரேக்கம்: Θεαγένης ὁ Μεγαρεύς) என்பவர் கிமு ஏழாம் நூற்றாண்டில் பண்டைய கிரேக்க நகரமான மெகாராவை ஆட்சி செய்த ஆட்சியாளர் ஆவார். இவரது வாழ்க்கை குறித்த ஒரே ஆதாரமாக, இவர் இறந்து பல நூற்றாண்டுகளுக்குப் பிறகு எழுத்தாளர்களால் பதிவுசெய்யப்பட்ட நிகழ்வுகள் ஆகும். அதன் நம்பகத்தன்மை கேள்விக்குரியது. இவரது வாழ்க்கையைப் பற்றி மிகக் குறைவாகவே அறியப்பட்டாலும், இவர் *பழமையான* துவக்ககால கிரேக்க சர்வாதிகாரிகளில் ஒருவராகக் கருதப்படுகிறார்.

வாழ்க்கை
--------

மெகாராவின் தியாகனெஸ் தனக்கு ஒரு மெய்க்காப்பாளரைக் கொடுக்கும்படி மெகாரியர்களை வழிக்கு கொண்டுவந்ததாக அரிசுட்டாட்டில் கூறுகிறார். பின்னர் இவர் தன் மெய்க்காபாளர்களை நகரத்தை தன் கட்டுப்பாட்டில் கொண்டுவர பயன்படுத்தினார்.  மற்றொரு இடத்தில் அரிஸ்டாட்டில், பணக்காரர்களை கூட்டமாக ஆற்றில் கொன்று தியாகன்ஸ் ஆட்சிக்கு வந்ததாக கூறுகிறார்.  இந்தக் கதைகளி நம்பகமானவையானது தெளிவாகத் தெரியவில்லை. பணக்கார பிரபுத்துவத்திற்கும் அடிநிலையில் உள்ள ஏழை மக்களுக்கும் இடையேயான வர்க மோதலில் தலையிட்டு ஒரு கொடுங்கோலன் அதிகாரம் பெறுவதற்கான ஒரு எடுத்துக்காட்டாக அரிஸ்டாட்டில் இந்த நிகழ்வை முன்வைக்கிறார். 

தியாஜெனீஸ் தன் மகளை ஒலிம்பிக் போட்டிகளில் வெற்றி பெற்றவரான ஏதென்சின் சைலோனுக்கு மணமுடித்ததாக துசிடிடீஸ் கூறுகிறார். டெல்ஃபிக் ஆரக்கிளைக் கலந்தாலோசித்த சிலோன், கிமு 630 இல் ஒலிம்பிக் போட்டிகளின் போது, தியாஜெனீஸ் வழங்கிய படையுடன் அக்ரோபோலிசைக் கைப்பற்றுவதன் மூலம் ஏதென்சை தன் கட்டுப்பாட்டில் கொண்டுவர முடிவு செய்தார். அந்த முயற்சி தோல்வியடைந்தது; சிலோனும் அவருடைய ஆதரவாளர்களும் முற்றுகையிடப்பட்டு கொல்லப்பட்டனர்.  இதன் பின்னர் தியாஜெனீஸ் மற்றும் மெகாராவுக்கு என்ன விளைவுகள் ஏற்பட்டன என்பது தெளிவாகத் தெரியவில்லை. சில அறிஞர்கள் இந்த நடவடிக்கையின் தோல்வியை தியாஜெனீஸ் அதிகாரத்தின் வீழ்ச்சியுடன் இணைக்கின்றனர்.  தியாஜெனீஸ் தூக்கியெறியப்பட்டு நாடுகடத்தப்பட்டார் என்று புளூட்டாக் கூறுகிறார். ஆனால் இது எப்படி நடந்தது என்று அவர் கூறவில்லை. இவர் வெளியேற்றப்பட்ட பிறகு, மெகாரா ஒரு சிலவர் ஆட்சிக் குழுவால் ஆளப்பட்டது.

குறிப்புகள்
-----------

 

1. ↑  Anderson, Greg (2005). "Before Turannoi Were Tyrants: Rethinking a Chapter of Early Greek History". *Classical Antiquity* **24** (2): p. 190.
2. ↑  Aristotle *Rhetoric*, 1357b.
3. ↑  Aristotle. *Politics*, 1305a 22-4. The reliability of the story is uncertain - there was no river in the territory of ancient Megara.
4. 1 2  E. Stein-Hölkeskamp (2009) 107-8.
5. ↑  Thucydides. *History of the Peloponnesian War*, 1.126.
6. ↑  Plutarch. *Greek Questions*, 18.
**நாக்ரோட்டா** (**Nagrota**) இந்தியாவின் ஜம்மு காஷ்மீர் மாநிலத்தின் ஜம்மு மாவட்டத்தில் அமைந்த இந்திய இராணுவத்தினர் குடும்பங்கள் கொண்ட பாசறை நகரம் ஆகும். இந்நகரம் ஜம்மு - உதம்பூர் இ டையே செல்லும் தேசிய நெடுஞ்சாலை எண் 1 ஏ-இல் உள்ளது.

நாக்ரோட்டாவிலிருந்து ஜம்மு 20 கிமீ தொலைவிலும், உதம்பூர் 53 கிமீ தொலைவிலும், வைஷ்ணவ தேவி மலைக்கோயில் 130 கிமீ தொலைவிலும் உள்ளது. இந்நகரத்தில் இராணுவக் குடியிருப்பும், *சைனிக் பள்ளி*யும் உள்ளது. இந்நகரம் நாக்ரோட்டா சட்டமன்றத் தொகுதியில் உள்ளது.

மக்கள்தொகை பரம்பல்
------------------

2011-ஆம் ஆண்டின் மக்கள்தொகை கணக்கெடுப்பின் படி, நாக்ரோட்டா நகரத்தின் மொத்த மக்கள்தொகை 13,836 ஆகும். இதில் ஆண்கள் 9,020 ஆகவும்; பெண்கள் 4,816 ஆகவும் உள்ளனர். பாலின விகிதம் 1000 ஆண்களுக்கு 534 பெண்கள் வீதம் உள்ளனர். எழுத்தறிவு 90.70% உள்ளது. மக்கள்தொகையில் இந்துக்கள் 89.30%, இசுலாமியர் 5.31%, சீக்கியர் 4.39%, கிறித்தவர் 0.60% மற்றவர்கள் 0.40% ஆகவுள்ளனர்.

இராணுவக் குடியிருப்பு
---------------------

இந்திய இராணுவத்தின் 16வது படையணியின் மிகப்பெரிய குடியிருப்பு இந்நகரத்தில் உள்ளது.

2016 நாக்ரோட்டா தாக்குதல்
-------------------------

29 நவம்பர் 2016 அன்று காலை 5.30 மணி அளவில் நாக்ரோட்டா இராணுவ குடியிருப்பை, பாகிஸ்தானை மையமாகக் கொண்ட லஷ்கர்-ஏ-தொய்பா அமைப்பின் 6 பயங்கரவாதிகள் இரு குழுவாக பிரிந்து தாக்குதல் நடத்தினர். இந்திய இராணுவத்தினர் நடத்திய எதிர்தாக்குதலில் 6 பயங்கரவாதிகள் கொல்லப்பட்டனர். இராணுவத்தினர் தரப்பில் ஏழு பேர் உயிர்த்தியாகம் செய்தனர்.

மேற்கோள்கள்
-----------

1. ↑  Nagrota Population Census 2011
2. ↑  "Nagrota Corps / XVI Corps / White Knight Corps". GlobalSecurity.org. Accessed 2009-10-06.
3. ↑  7 soldiers, 6 militants killed in twin attacks near Jammu
**வானதி பதிப்பகம்** என்பது தமிழ்நாட்டிலுள்ள புத்தகம் வெளியிடும் பதிப்பகங்களில் ஒன்றாகும். இதன் அலுவலகம் சென்னை, தியகராய நகர்த் தலைமையஞ்சலகம் அருகே அமைந்துள்ளது.

பெயர்
-----

வானதி திருநாவுக்கரசு என்பவர் 1955இல் கல்கியின் நினைவாக, அவரதுப் பொன்னியின் செல்வன் நாவலில் வரும் பாத்திரங்களுள் ஒன்றான வானதி என்னும் பெயரையே தன் பதிப்பகத்துக்குச் சூட்டி, எல்லா வயதினருக்கும் ஏற்ற நூல்களை வெளியிடும் நிறுவனமாக, இப்பதிப்பகத்தை உருவாக்கினார். இதன் மூலம் பிரபல எழுத்தாளர்களின் புத்தங்களைத் தொடர்ந்து வெளியிட்டுக் கொண்டிருக்கிறார்.

நூல் வகைகள்
-----------

கண்ணதாசனின் கவிதை நூல்கள், சமூகப் புதினங்கள், சரித்திர நாவல்கள்; அமரர் கல்கியின் அற்புதமான நூல்கள், சாண்டில்யன் எழுதிய *கடல் புறா (3 பாகம்)*, யவன ராணி போன்ற அவரின் பல படைப்புகள், டாக்டர் எல். கைலாசத்தின் சரித்திரப் புதினங்களான மலர்ச்சோலை மங்கை மற்றும் எம்.எசு. உதயமூர்த்தியின், வாழ்வில் தன்னம்பிக்கையூட்டி மனிதனை மேம்படவைக்கும் உயரிய எண்ணங்களை வளர்க்கும் கட்டுரை நூல்கள், காஞ்சி பரமாச்சார்ய சுவாமிகளின் தெய்வத்தின் குரல் தொகுதி நூல்கள் என்று இப்பதிப்பகம் வெளியிட்டுள்ளது.

பதிப்பாளர்
----------

இப்பதிப்பகத்தின் மூலம் இதன் பதிப்பாளரான வானதி திருநாவுக்கரசர் சிறந்த பதிப்பாளர் என்னும் விருதினைப் பலமுறை பெற்றிருக்கிறார். திரு.வி.க. ராஜாஜி, ம.பொ.சி. அறிஞர் அண்ணா, காமராஜர், கவிஞர் கண்ணதாசன், வாரியார் சுவாமிகள், நீதியரசர் மு.மு. இஸ்மாயீல், நெ. து. சுந்தரவடிவேலு, எஸ்.ஏ.பி. சா.கணேசன், அ. ச. ஞானசம்பந்தன் என்று பலருடனும் நெருங்கிப் பழகிய இவர் காஞ்சி பரமாச்சார்ய சுவாமிகளிடம் பக்தி கொண்டவர். இவர் பதிப்பாளர் என்பதோடு மட்டுமின்றி நல்ல தமிழ் நூல்களையும் எழுதி வெளியிட்டுள்ளார். இவரின் விரிவான வாழ்க்கைச் சரிதத்தை வெற்றிப் படிகள் எனும் தலைப்பில் நூலாக எழுதி வெளியிட்டுள்ளார்.
**நாகோ ஏரி** (*Nako Lake*) இந்தியாவின் இமாச்சலப் பிரதேச மாநிலத்தின் கின்னவுர் மாவட்டத்தின் பூக் துணைப்பிரிவில் உள்ள ஓர் உயரமான ஏரியாகும். நாகோ கிராமத்தின் எல்லையின் ஒரு பகுதியாக இருப்பதால் இதற்கு நாகோ ஏரி எனப் பெயரிடப்பட்டது. ஏரி கடல் மட்டத்திலிருந்து சுமார் 3,662 மீட்டர் (12,014 அடி) உயரத்தில் உள்ளது. வில்லோ மற்றும் பாப்லர் மரங்களால் ஏரி சூழப்பட்டுள்ளது. ஏரிக்கு அருகில் நான்கு புத்த கோவில்கள் உள்ளன. ஏரிக்கு அருகில் துறவி பத்மசாம்பவரின் பாதம் போன்ற ஒரு தோற்றம் அமைந்துள்ளது. பல மைல்களுக்கு அப்பால் தாசிகாங்கு என்ற கிராமம் உள்ளது. அதைச் சுற்றி பல குகைகள் உள்ளன. இங்கிருந்துதான் குரு பத்மசாம்பவா தியானம் செய்தார் என்றும் அவரை பின்பற்றுபவர்களுக்கு சொற்பொழிவுகள் செய்தார் என்றும் நம்பப்படுகிறது. அருகில் உள்ள நீர்வீழ்ச்சியில் பனி நீர் பால்நதி போல் விழுகிறது. தேவதைகளின் சொர்க்க மண்டலம் என்று புராணங்கள் இந்த 
இடத்தைப் பற்றி கூறுகின்றன. குகைகளில் ஒன்றில் இந்த தேவதைகள் அல்லது பிற தேவதைகளின் நேரடி கால்தடங்களை இன்னும் பார்க்க முடியும் என்றும் அறியப்படுக்கிறது. இந்த பள்ளத்தாக்கு மக்களுக்கு ஒரு புனிதமான இடமாகும். பின்தொடர்பவர்கள் லடாக் மற்றும் இசுபிட்டி பள்ளத்தாக்கு போன்ற இடங்களிலிருந்து இங்கு வருகிறார்கள்.

இமாச்சல பிரதேசத்தில் உள்ள நாகோ ஏரியில் இமாச்சல பிரதேசத்தில் உள்ள இந்திய இமயமலை சிகரங்களின் பிரதிபலிப்பு

மேற்கோள்கள்
-----------

1. ↑  "himachaltourism.gov.in". 24 March 2010 அன்று மூலம் பரணிடப்பட்டது. 12 April 2020 அன்று பார்க்கப்பட்டது.

புற இணைப்புக்கள்
----------------

* Himachal Pradesh Tourism Department
**ஹேம் நாக் பாபுஜி** (*Hem Nag Babuji*, மறைவு: 6, பெப்ரவரி, 2023) என்பவர் தமிழ்த் திரைப்பட தயாரிப்பாளர், விநியோகஸ்தர், நடிகர் ஆவார். இவர் தென்னிந்திய திரைப்படம் மற்றும் தொலைக்காட்சித் தயாரிப்பாளர் சங்கத்தின் தலைவராகவும் இருந்துள்ளார். 

ஹேம் நாக் புரொடக்சன்ஸ் என தன் பெயரிலேயே தயாரிப்பு நிறுவனத்தைத் தொடங்கி பட படங்களை தயாரித்துள்ளார், சில படங்களில் நடித்தும் இருக்கிறார். இவர் தனது திரைப்ப நிறுவனத்தில் காளி, கர்ஜனை, சுயம்வரம் உள்ளிட்ட திரைப்படங்களை தயாரித்துள்ளார். பல படங்களுக்கு நிதியாளராகவும், விநியோகஸ்தராகவும் இருந்துள்ளார்.

இறப்பு
------

ஹேம் நாக் பாபுஜி மூப்பின் காரணமாக 6, பெப்ரவரி, 2023 அன்று சென்னையில் இறந்தார்.

தயாரித்த திரைப்படங்கள்
----------------------

* காளி (1980)
* கர்ஜனை (1981)
* முரட்டு கரங்கள் (1986)

குறிப்புகள்
-----------

1. ↑  "திரைப்பட தயாரிப்பாளர் ஹேம் நாக் பாபுஜி இன்று காலமானார்..!" (ஆங்கிலம்). 2023-02-07. 2023-02-11 அன்று பார்க்கப்பட்டது.
2. ↑  "ரஜினி நடித்த 'காளி', 'கர்ஜனை' படங்களின் தயாரிப்பாளர் காலமானார்". *Hindu Tamil Thisai*. 2023-02-11 அன்று பார்க்கப்பட்டது.
படகு
படகு செலுத்துதல்

பொருளடக்கம்
-----------

படகு என்பது நீரில் செல்லும் போக்குவரத்து சாதனம் ஆகும்.மனிதர்கள் தங்களின் உடல்சக்தியை உந்தும் சக்தியாக பயன்படுத்தி படகை நகர்த்துதல் படகைச் செலுத்துதல் ஆகும்.

### செலுத்தும் விதம்

படகுகளை செலுத்த துடுப்புகளைப் பயன்படுத்துவர்.படகு முன்னோக்கி செல்லுமாறு துடுப்பால் செலுத்துதல் முன்படகு எனப்படும்.படகு பின்னோக்கி செல்லுமாறு செலுத்துதல் பின்படகு எனப்படும்.

#### வகைகள்

படகுகள் மனித ஆற்றலால் செலுத்தப்படும் படகுகள்,இயந்திர ஆற்றலால் செலுத்தப்படும் படகுகள் என இருவகைப்படும்.

##### பயன்கள்

கடல் ஆழமில்லாத இடங்களில் இத்தகைய படகுகளைப் பயன்படுத்தி மீன் பிடிப்பர்.பெரியமீன்களை பிடிப்பதற்கு மீன்பிடிக்கலன்கள் பயன்படுகின்றன.FAO வின் படி 2004களில் நான்கு மில்லியன் மீன்பிடிக்கலன்கள் மீன்பிடித்தலில் பயன்படுத்தப்படுகின்றன.

இத்தகைய படகுகள் பழங்காலத்தில் இருந்தே வணிகத்திற்கும்,போக்குவரத்துரத்திற்கும் செலுத்தப்பட்டுள்ளது.சிந்துபள்ளத்தாக்கு தொல்பொருள் தளங்களில் இத்தகைய படகு மாதிரிகள் கண்டுபிடிக்கப்பட்டுள்ளன.

'

1. ↑  name="FAO 2007">FAO 2007
2. ↑  McGrail, Seán (2004). Boats of the world: From the Stone Age to medieval times (Paperback ed.). Oxford: Oxford University Press. p. 251. ISBN 0-19-927186-0.
**குடியாத்தம் பாலசார்துலீஸ்வரர் கோயில்** தமிழ்நாட்டில் வேலூர் மாவட்டம், குடியாத்தம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பாலசார்துலீஸ்வரர், சிவகாமசுந்தரி சன்னதிகளும், விநாயகர், ஆறுமுகசுவாமி, பைரவர், சனிபகவான் உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் ஏழு நிலை கொண்ட ராஜகோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி மூன்று காலப் பூசைகள் நடக்கின்றன. சித்திரை (சித்திரை பெருவிழா) மாதம் முக்கிய திருவிழா நடைபெறுகிறது. சித்திரை தேர் மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வில்மா எஸ்பின்** கியூபாவில் நல்ல வசதியான குடும்பத்தில் பிறந்தவர். அமெரிக்காவில் உள்ள மசாசுசெட்ஸ் பல்கலைக்கழகத்தில் என்ஜினியரிங் பட்டப்படிப்பு படித்தவர். பட்டப்படிப்பு முடித்து சொந்த மண்ணுக்குத் திரும்பிய பின் அவர் கண்ட காட்சி நெஞ்சைப் பிளந்தது.

அமெரிக்க ஏகாதிபத்தியத்தின் கைக்கூலியாக ஆட்சி புரிந்து வந்த கொடுங்கோலன் பாடிஸ்டா மக்களை வாட்டி வதைத்து வந்தான். கியூபாவை பணத்திமிர் பிடித்த அமெரிக்கர்களின் கேளிக்கை பூமியாக மாற்றும் போக்கில் கியூப பெண்கள் விலங்குகளை விட கேவலமாக நடத்தப்பட்டனர். 1956ம் வருடம் இளம் வில்மா தனது 26வது வயதில் அவரது சொந்த ஊரான சான்டியாகோவில் பாடிஸ்டாவிற்கு எதிராக ஆயுதமேந்திய போராட்டத்தில் தன்னை இணைத்துக் கொண்டார்.

ப்ராங்க் பயஸ் என்ற போராளியால் புரட்சிப்பாதைக்கு ஈர்க்கப்பட்டு அவரோடு இணைந்து ஓராண்டு காலம் புரட்சிப் பணியாற்றினார். கிழக்கு கியூபாவில் நகர்ப்புற புரட்சி இயக்கத்திற்குத் தலைமை தாங்கினார் வில்மா.

1957ல் ப்ராங்க் அமெரிக்க ஆதரவு கூலிப் படையால் படுகொலை செய்யப்பட்டார். சியர்ரா மாஸ்ட்ரா மலைகளில் தலைமறைவு வாழ்க்கை வாழ்ந்து வந்த வில்மா சக போராளியான ரா(வு)ல் காஸ்ட்ரோவைக் காதலித்தார். ராவுல் கேஸ்ட்ரோ, பிடல் காஸ்ட்ரோவின் இளைய சகோதரரும், தற்போதைய கியூப ஜனாதிபதியுமாவார்.

1959 ஏப்ரல் மாதம், கியூப புரட்சி வெற்றி பெற்று, பாடிஸ்டா நாட்டை விட்டு துரத்தப்பட்டு மூன்று மாதங்கள் கழித்து வில்மா-ரா(வு)ல் திருமணம் நடைபெற்றது. விடுதலை பெற்ற கியூபாவில் பெண்களை அணி திரட்டும் பணி அவருக்கு அளிக்கப்பட்டது. அந்தப் பெண்கள் அமைப்பு ஆல் போல் தழைத்து அருகுபோல் வேரோடி இன்று 36 லட்சம் பெண்களை உறுப்பினர்களாகக் கொண்ட பெரும் அமைப்பாக உருவெடுத்துள்ளது. கியூப பெண்கள் தொகையில் 85% பேர் அதன் உறுப்பினர்கள்,

1965ல் துவக்கப்பட்ட கியூப கம்யூனிஸ்ட கட்சியின் ஸ்தாபக உறுப்பினராக இருந்த வில்மா அதன் உயர்மட்ட அமைப்பான பொலிட் பீரோ உறுப்பினராக உயர்ந்தார். கியூபாவின் முதல் பெண்மணியாக 45 வருடங்களுக்கும் மேலாக போற்றப்பட்டவர் வில்மா.

சமீப காலமாக நோய்வாய்ப்பட்டிருந்த தோழர் வில்மா எஸ்பின் 2007 ஜூன் 18ம் தேதி மரணம் அடைந்தார். அரசு சார்பாக ஒருநாள் துக்கம் அனுஷ்டிக்கப்பட்டது. வில்மா மறைவினை அடுத்து பிடல் காஸ்ட்ரோ வெளியிட்ட இரங்கல் செய்தி உருக்கமானது.

வெளி இணைப்பு
------------

* - சி.பி.கிருஷ்ணன்
**அரசரடி** (*Arasaradi*) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில், 9°55'39.4"N, 78°05'58.2"E (அதாவது, 9.927600°N, 78.099500°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 161 மீட்டர் உயரத்தில் அமைந்துள்ள ஒரு புறநகர்ப் பகுதியாகும். மதுரை, ஆரப்பாளையம், விளாங்குடி, கூடல் நகர், தத்தனேரி, காளவாசல், கோச்சடை, எஸ். எஸ். காலனி மற்றும் பழங்காநத்தம் ஆகியவை அரசரடி பகுதிக்கு அருகிலுள்ள முக்கிய ஊர்களாகும். அரசரடி பகுதியிலிருந்து மதுரை - ஆரப்பாளையம் பேருந்து நிலையம் சுமார் 1.5 கி.மீ. தூரத்திலேயே அமைந்திருக்கிறது. இங்கிருந்து சுமார் 2.5 கி.மீ. தூரத்தில் மதுரை - பெரியார் பேருந்து நிலையம் மற்றும் சுமார் 8.5 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் ஆகியவை உள்ளன. அருகிலுள்ள காளவாசல் சந்திப்பில் கட்டப்பட்டு பயன்பாட்டில் உள்ள மேம்பாலம் போன்று, அரசரடியிலும் மேம்பாலம் கட்டினால் போக்குவரத்து இன்னும் சுலபமாக்கப்படும் என்று உள்ளூர் மக்கள் கருதுகின்றனர். மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 2 கி.மீ. தூரத்தில் அமையப் பெற்றுள்ளது. அரசரடி பகுதியிலிருந்து சுமார் 14 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது. மதுரை மாநகரப் பகுதிகளில் 72 வார்டுகளுக்கு குடிநீர் தேவைக்காக தண்ணீர் சரக்குந்துகள் மூலம் விநியோகம் செய்யும் பொருட்டு அவைகளுக்குத் தேவையான நீர், அரசரடியில் உள்ள நீர் உந்தி நிலையம் மூலம், தினமும் காலை 4 மணி முதல் இரவு 8 மணி வரை தொடர்ந்து அளிக்கப்பட்டு வருகிறது. அரசரடியில் தலைமை தபால் அலுவலகம் ஒன்று உள்ளது. மேலும், அரசரடியில் தெற்கு இரயில்வேயின் விளையாட்டரங்கம் ஒன்றும் செயல்பட்டு வருகிறது. மதுரையில் வாழ்ந்து மறைந்த மகான் குழந்தையானந்தர் அடக்கம் செய்யப்பட்ட இடம் அரசரடி என்பது குறிப்பிடத்தக்கது. இன்றும் அவரது அரசரடி அதிஷ்டானத்திற்கு அவரது பக்தர்கள் வந்து செல்கின்றனர். அரசரடியில் தமிழ்நாடு இறையியல் குருத்துவக் கல்லூரி அமையப் பெற்றுள்ளது.

மேற்கோள்கள்
-----------

1. ↑  Rasiah S. Sugirtharajah, Cecil Hargreaves (1995) (in en). *Readings in Indian Christian Theology*. ISPCK. பன்னாட்டுத் தரப்புத்தக எண்:978-81-7214-139-4. .
2. ↑  Sundar, S. (2020-06-15). "Fewer vehicles ply on new flyover at Kalavasal: residents" (in en-IN). *The Hindu*. .
3. ↑  Ganesh, Sanjana (2018-04-11). "Arasaradi, heart of water supply system" (in en-IN). *The Hindu*. .
4. ↑  "Lokal Tamil - தமிழ் செய்திகள்". .
5. ↑  "On the starting line for 'Maduraikkagathan'". *The Hindu* (ஆங்கிலம்). 2013-02-03. 2022-12-23 அன்று பார்க்கப்பட்டது.
6. ↑  Nagarajan, S. (2021-12-28) (in ta). *Mahangalin Saritham Part 1*. Pustaka Digital Media. .
**வில்சன் கிரேட்பாட்ச்** (*Wilson Greatbatch*, செப்டம்பர் 6, 1919 – செப்டம்பர் 27, 2011) என்பவர் செயற்கையாக உட்பொருத்தக்கூடிய இதயமுடுக்கியைக் கண்டுபிடித்த அமெரிக்கப் பொறியாளர். இவர் 350 இற்கும் மேற்பட்ட காப்புரிமங்களை பெற்றிருக்கிறார். இவர் மாசாச்சூசெட்சு தொழில்நுட்பக் கல்வி நிலையத்தினால் நிருவகிக்கப்படும் அமெரிக்கக் கண்டுபிடிப்பாளர்களுக்கு வழங்கப்படும் லெமெல்சன்-எம்ஐடி விருதினைப் பெற்றவர்.

ஆரம்ப வாழ்க்கை
--------------

நியூயார்க்கின் பஃபல்லோ நகரில் பிறந்த கிரேட்பாட்ச் இராணுவ சேவையில் இணைந்து 1945 ஆம் ஆண்டு வரையில் இரண்டாம் உலகப் போரில் பங்குபற்றியவர். கோர்னெல் பல்கலைக்கழகத்தில் மின்பொறியியல் படித்து 1950 இல் பட்டம் பெற்றார். பஃபல்லோ பல்கலைக்கழகத்தில் 1957 ஆம் ஆண்டில் முதுமாணிப் பட்டம் பெற்றார்.

சார்டாக்-கிரேட்பாட்ச் இதயமுடுக்கி
---------------------------------

பெருமளவிலான விலங்கியல் சோதனைக்குப்பின் வில்சன் கிரேட்பாட்ச் மூலமாக உருவாக்கப்பட்ட உட்பொருத்தக்கூடிய இதயமுடுக்கிகள் 1960 ஏப்ரல் மாதம் முதல் முறையாக மனிதர்களில் பயன்படுத்தப்பட தொடங்கின. கிரேட்பாட்ச் கண்டுபிடிப்பு முந்தைய சுவீடன் நாட்டு கருவிகளிலும் வேறுபட்டதாயிருந்தது. அவை ஆற்றல் மூலமாக முதனிலை மின்கலங்களைப் (பாதரச மின்கலம்) பயன்படுத்தின. முதல் சிகிச்சை பெற்றவர் மேலும் 18 மாதங்கள் வாழ்ந்தார். காப்புரிமம் பெறப்பட்ட இக்கண்டுபிடிப்பை அடுத்து மினியாப்பொலிசைச் சேர்ந்த மெட்ரோனிக் நிறுவனம் இதயமுடுக்கிகளில் மேலதிக ஆய்வுகளை மேற்கொண்டு புதிய கருவிகளை தயாரித்தது.

மேற்கோள்கள்
-----------

1. 1 2  "Implantable pacemaker inventor Wilson Greatbatch dies". பிபிசி. 27 செப்டம்பர் 2011. 2011-09-28 அன்று பார்க்கப்பட்டது.
2. 1 2 3  "Wilson Greatbatch". *Inventor profile*. National Inventors Hall of Fame. 2011-10-15 அன்று மூலம் பரணிடப்பட்டது. 2011-09-28 அன்று பார்க்கப்பட்டது.
3. ↑  "National High Magnetic Field Laboratory". 2014-10-11 அன்று மூலம் பரணிடப்பட்டது. 2011-09-28 அன்று பார்க்கப்பட்டது.

* Biography of Greatbatch at MIT website பரணிடப்பட்டது 2003-03-18 at the வந்தவழி இயந்திரம்
* Adam, John (February 5, 1999). "Making Hearts Beat". *Innovative Lives - The Smithsonian's Lemelson Center for the Study of Invention and Innovation*. Smithsonian Institution. 2008-04-21 அன்று மூலம் பரணிடப்பட்டது. 2008-04-19 அன்று பார்க்கப்பட்டது.
* "Wilson Greatbatch Makes Hearts Beat". *Prototype Online: Inventive Voices podcast - The Smithsonian's Lemelson Center for the Study of Invention and Innovation*. Smithsonian Institution. Audio recording of Wilson Greatbatch from October 8, 1996. Check date values in: `|date=` (உதவி)
* Greatbatch.com Company Website

வெளி இணைப்புகள்
---------------

 
விக்கிசெய்தியில்
***வில்சன் கிரேட்பாட்ச்***
தொடர்பான செய்திகள் உள்ளது.


* US patent 3057356, Wilson Greatbatch, "Medical cardiac pacemaker", published 1962-10-09
* A video interview with Wilson Greatbatch from vega.org.uk
**நைடாசிரி,** பிஜி நாட்டின் பதினான்கு மாகாணங்களில் ஒன்று. இது பிஜியின் பெரிய தீவான விட்டி லிவு தீவில் அமைந்துள்ளது. இது 1666 சதுர கிலோமீட்டர் பரப்பளவைக் கொண்டது. இதன் மக்கட்தொகை 160759 ஆகும். பிஜியின் அதிக மக்கட்தொகை கொண்ட இரண்டாவது மாகாணம் இதுவே. இங்கு பிரித்தானியக் காலனித்துவ ஆதிக்கக் காலத்தில் இருந்தே சர்க்கரை ஆலைகள் இயங்குகின்றன.

மக்கள்
------

இங்கு 160,760 மக்கள் வாழ்கின்றனர். இவர்களில் 80,564 பேர் ஆண்கள், 80,196 பெண்கள் ஆவர். 93, 124 பிஜியர்களும், 58, 496 பிஜி இந்தியர்களும், 9,140 ஏனைய இனத்தைச் சேர்ந்த மக்களும் வாழ்கின்றனர்.

சான்றுகள்
---------

1. ↑  "Fiji Population census, 2007". 2014-11-06 அன்று மூலம் பரணிடப்பட்டது. 2014-07-30 அன்று பார்க்கப்பட்டது.

வெளியிணைப்புகள்
---------------

* நைடசிரி பற்றிய கட்டுரை

| * பா
* உ
* தொ
பிஜித் தீவின் அரசியல் பிரிவுகள் |
| --- |
| பிரிவுகள் | 
* மையக் கோட்டம் \* கிழக்குக் கோட்டம் \* வடக்குக் கோட்டம் \* மேற்குக் கோட்டம்

 |  |
| மாகாணங்கள் | 
* இம்பா \* இம்புவா \* கேக்காவ்துரோவ்\* கன்டவு \* லவு \* லோமாய்விட்டி \* மதுவாட்டா \* நண்டுரோங்கா நவோசா
* நய்டாசிரீ \* நமோசி \* ரா \* ரெவா \* செருவா \* தைலிவு

 |
| சார்புப் பகுதிகள் | 
* ரொட்டுமா

 |
| நகரங்கள் | 
* லூடோக்கா (லவுடோக்கா) \* சுவா

 |
| பேரூராட்சிகள் | 
* இம்பா \* லம்பாசா \* லமி \* லிவுகா \* நந்தி
* நசினு \* நவுசோரி \* சவுசவு \* சிங்கடோகா \* தவுவா

 |
**மம்மியூர் கிருஷ்ணகுட்டி நாயர்** என்பவர் கேரளத்தில் சுவர் ஓவியங்களில் வரையும் கலைஞர்களில் ஒருவர், கோயில்களில் சுவரோவிங்களை வரைந்துள்ளார். சித்திரைத் திருநாளினது படத்தையும் வரைந்துள்ளார். குருவாயூர் தேவஸ்தம் மியூரல் பெயிண்டிங் இன்ஸ்டிடியூட்டை நிறுவியவர். .

வாழ்க்கைக்குறிப்பு
------------------

குருவாயூர்க்கு அருகில் உள்ள மம்மியூரில் பிறந்தார். இத்தேஹத்தினது மேல்னோட்டத்தில் குருவாயூர் கோயில் கழகம் தொடங்கிய சுவர்பட கேந்திரம் என்ற கழகத்திற்கு சுவர்படங்கள் குறித்த ஆலோசனை வழங்கினார். மம்மியூர் சிவன் கோயில் மீண்டும் புனரமைக்கப்பட்ட போது, இவரும் இவரது சீடர்களும் கோயில் சுவர்களில் வண்ணப் படங்கள் வரைந்துள்ளனர்.

படங்களில் சில
-------------

* அங்காடிப்புறம் திருமாந்தாங்குன்னு கோயில்
* குருவாயூர் கோயில்
* திருமிற்றக்கோடு அஞ்சுமூர்த்தி கோயில்
* கண்ணம்பிரனாயர் சுவரூபக் கோயில்
* பத்மநாபசாமி கோயில்
* வடகரை லோகனார்க்காவு கோயில்

விருதுங்கள்
-----------

* மாநில அரசின் கலைக்கான பெல்லோஷிப் (1981)

சான்றுகள்
---------

1. ↑  *சம்ச்காரகேரளம்* **8** (3): 94. ஜூலை - செப்டம்பர் 1994.

புற இணைப்புகள்
--------------

* குருவாயில் கோயில் கழகம் பரணிடப்பட்டது 2010-07-07 at the வந்தவழி இயந்திரம்
* மம்மியூர் கிருஷ்ணகுட்டி நாயரின் ஆசான் அறக்கட்டளை  பரணிடப்பட்டது 2008-03-09 at the வந்தவழி இயந்திரம்
* கேரள சுற்றுலாத்துறை
**அம்பாசமுத்திரம் சங்கரலிங்கசுவாமி கோயில்** தமிழ்நாட்டில் திருநெல்வேலி மாவட்டம், அம்பாசமுத்திரம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஸ்ரீ சங்கரலிங்கசுவாமி, ஸ்ரீகோமதிஅம்பாள் சன்னதிகளும், விநாயகர், முருகன், அருள்மிகுநடராஜர், நால்வர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி வழிபாடு நடக்கிறது. வைகாசி மாதம் விசாகம் முக்கிய திருவிழாவாக நடைபெறுகிறது. ஆடி மாதம் ஆடித்தபசு திருவிழாவாக நடைபெறுகிறது. ஆடி மாதம் 12ஆம்திருநாள் தெப்பம் திருவிழாவாக நடைபெறுகிறது. சிவாகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**குடிமேனஅள்ளி** (KUDIMENAHALLI) என்பது இந்தியாவின், தமிழ்நாட்டின், காவேரிப்பட்டணம் ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.

மக்கள்வகைப்பாடு
---------------

இந்த ஊரானது காவேரிப்பட்டணத்தில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 28 கிலோமீட்டர் தொலைவிலும், மாநிலத் தலைநகரான சென்னையில் இருந்து 269 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1623 வீடுகள் உள்ளன. கிராமத்தின் மொத்த மக்கள் தொகையானது 6105 ஆகும். இதில் ஆண்கள் எண்ணிக்கை 3115, பெண்களின் எண்ணிக்கை 3010 என உள்ளது. மக்களின் கல்வியறிவு விகிதமானது 70.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

நடுகல்
------

இந்த ஊரில் உள்ள வீரக்கரர் கோயிலில் இரண்டு நடுகற்கள் வழிபாட்டில் உள்ளன. அதில் ஒன்று ஊர் தலைவருக்கானது. இது 300 ஆண்டுகள் பழமையானது. இங்கு நடந்த ஒரு பூசலில் ஊரைக்காக்க ஊர் தலைவர் கொல்லப்பபடால் நடுகல் எடுக்கபட்டதாக எரியவருகிறது. நடுகல்லில் தலைவர் என கருதப்படுபவர் குதிரையின்மீது அமர்ந்துள்ளார். கையில் இரண்டு வாள்கள் உள்ளன. அவர் இறந்த பிறகு உடன்கட்டை ஏறிய அவரது இரண்டு மனைவிகளும் நடுகல்லில் இடம்பெற்றுள்ளனர். குதிரையை வழிந்த்திச் செல்லும் சேவகனும் நடுகல்லில் இடம் பெற்றுள்ளான். இந்த நடுகல் இக்கோயிலின் கருவரையில் இடம்பெற்றுள்ளது. இந்த ஊரில் மேலும் சில நடுகற்கள் உள்ளன.

மேற்கோள்
--------

1. ↑
2. ↑  காவேரிப்பட்டணம் அருகே பழைமையான ஊர்த் தலைவரின் நடுகல் கண்டுபிடிப்பு, தினமணி, 4, சனவரி 2023

| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
**அக்கறை** என்பது தமிழ்நாட்டில் உள்ள ஓர் அமைப்பு. இது பத்திரிகையாளர்கள், இதழாளர்கள், எழுத்தாளர்கள், திரைக் கலைஞர்கள், நாடகக் கலைஞர்கள், ஆன்மிக அன்பர்கள், சமூக சேவகர்கள் எனப் பலதரப்பட்ட மனிதர்களும் கூடிக் கருத்துப் பறிமாற்றம் செய்யும் ஓர் அமைப்பாகும். இந்த அமைப்பின் கூட்டங்களில் கலந்து கொள்ளும் ஒவ்வொருவரும் தங்களுக்கு ஏற்பட்ட சுவாரசியமான அனுபவங்களை ஐந்து மணித்துளிகளுக்குள் பகிர்ந்து கொள்கின்றனர். தமிழ் வாசகர்களிடையே மிகவும் பிரபலமான "அப்புசாமியையும், சீதாப்பாட்டியையும்" வடிவமைத்தவரும், குமுதம் "அரசு" பதில்கள் தருபவரில் ஒருவருமான ஜ. ரா. சுந்தரேசன் என்ற பாக்கியம் ராமசுவாமி ஒவ்வொரு மாதமும் மூன்றாம் சனிக்கிழமை அக்கறை கூட்டங்களை நிகழ்த்தி வருகின்றார்.

உறுப்பினர்கள்
-------------

எழுத்தாளர்கள் ராணி மைந்தன், ஜே.எஸ்.ராகவன், அறந்தை மணியன், நகுபோலியன், இனியவன், லேனா தமிழ்வாணன், பி.எஸ்.ரங்கநாதன் (கடுகு-அகஸ்தியன்), திருப்பூர் கிருஷ்ணன், வாதூலன், தூர்தர்ஷன் நடராஜன், மானஸா (எஸ்.சந்திரமௌலி), விஸ்வபாலா (பாலா விஸ்வநாதன்), காந்தலக்ஷ்மி சந்திரமௌலி, சியாமளா சுவாமிநாதன், மெலட்டூர் நடராஜன், இசைக்கலைஞர்கள் கௌசல்யா சிவக்குமார், நகைச்சுவை நடிகர் எஸ். வி. சேகர், நாடக நடிகர்கள் குருகுலம் எம்.பி.மூர்த்தி, பம்பாய் கண்ணன், திரைப்படத் தயாரிப்பாளர் கலைமாமணி எஸ்.எம்.உமர், மக்கள் தொடர்பு ஈ.வெ.ரா.மோகன் ஆகியோர் அக்கறை குழுவின் உறுப்பினர்களில் ஒரு சிலர் ஆவர்.

வெளி இணைப்புகள்
---------------

* அக்கறை அமைப்பு குறித்த செய்தி
திரிபுரா மாநிலத்தில் நான்கு மாவட்டங்கள் உள்ளன. சாலைப் போக்குவரத்து மற்றும் சிறிய தொடருந்து பாதையமைப்பு
திரிபுராவில் அம்பாசா ஒரு முக்கியமான தொடருந்து நிலையம்
**அம்பாசா** *(Ambassa (Pron:/æmˈbæsə/))* என்பது இந்தியாவின் திரிபுரா மாநிலத்திலுள்ள தலாய் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

23°55’10.8’’ வடக்கு 91°50’42’’ கிழக்கு என்ற அடையாள ஆள்கூறுகளில் அம்பாசா நகரம் பரவியுள்ளது.

மக்கள்தொகையியல்
---------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி அம்பாசா நகரத்தின் மொத்த மக்கள் தொகை 6,052 பேர் ஆகும். இம்மக்கள் தொகையில் 54% பேர் ஆண்கள் மற்றும் 46% பேர் பெண்கள் ஆவர். நகரத்தின் கல்வியறிவு சதவீதம் 70% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 60 சதவீதத்தினர் கல்வியறிவு பெற்றவர்களாகவும் பெண்களில் 40 சதவீதம் பேர் கல்வியறிவு பெற்றவர்களாகவும் உள்ளனர். ஆறு வயதிற்குக் குறைவான சிறுவர்கள் 13% அளவில் உள்ளனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**குடியரசு** (Kudiyarasu) 2009 ஆம் ஆண்டு விக்னேஷ் மற்றும் அறிமுக நாயகி சபர்ணா ஆனந்த் (சுகுணா) நடிப்பில், சபிர் உசேன் இயக்கத்தில், கே. சுரேஷ் கண்ணன் மற்றும் இ. எஸ். சத்யநாராயணா தயாரிப்பில், கார்த்திக்ராஜா இசையில் வெளியான தமிழ் திரைப்படம். இப்படத்தில் நடிகர் விக்னேஷ், விக்னேஷ்வரன் என்ற பெயரில் நடித்தார். இப்படம் 2009 பிப்ரவரி 13 அன்று வெளியானது.

கதைச்சுருக்கம்
--------------

கண்ணன் (விக்னேஷ்) முதுகலை ஊடகவியல் மாணவன். ஊடகத்துறைப் பற்றி கல்லூரி நிகழ்ச்சியில் அவனது உரைவீச்சால் கவரப்படும் 'குடியரசு' செய்தித்தாளின் பதிப்பாசிரியர் ராம் (ஸ்ரீகாந்த்) அவனைத் தன் செய்தித்தாளின் புலனாய்வு நிருபராக நியமிக்கிறார். நிதி நிறுவன மோசடியால் பாதிக்கப்பட்டு பணத்தை இழக்கும் கண்ணனின் தோழி பிரியா (தாரிகா) தற்கொலை செய்துகொள்கிறார். அந்நிதி நிறுவனத்தின் மோசடி பற்றி புலனாய்வு செய்யும் கண்ணனுக்கு அந்நிறுவனத்தின் கணக்குத் தணிக்கையாளர் ராகவன் (வி. எஸ். ராகவன்), அந்த மோசடிக்குப் பின்புலமாக அமைச்சர் அம்பலவாணன் (சேது விநாயகம்) இருப்பதற்கான ஆதாரத்தைத் தருவதாக வாக்களிப்பதால், அம்பலவாணன் நடத்தும் நிதி நிறுவன மோசடியைப் பற்றி புலனாய்வு செய்து குடியரசு பத்திரிக்கையில் கட்டுரை எழுதுகிறான் கண்ணன்.

குடியரசு பத்திரிக்கை தன் மீது அபாண்டமாக பழி சுமத்துவதாகக் கூறும் அம்பலவாணன் அதற்கான ஆதாரத்தைக் கோருகிறார். ராகவன் தன் பேத்தி ஆர்த்தியிடம் (நீபா) அதற்கான ஆதாரத்தைக் கொடுத்து கண்ணனிடம் கொடுக்கச் சொல்கிறார். கண்ணனைப் பின்தொடரும் அம்பலவாணனின் ஆட்கள் அந்த ஆதாரத்தைக் கைப்பற்றுகின்றனர். அம்பலவாணனை நேரடியாக சந்திக்கும் ஆர்த்தி மற்றும் கண்ணன், அம்பலவாணன் அவரே தன் குற்றத்தைப் பற்றிக் கூறுவதை அவருக்குத் தெரியாமல் காணொளிப் பதிவுசெய்து முதலமைச்சரிடம் (ஜான் அமிர்தராஜ்) காட்டுகின்றனர். இதனால் தன் அமைச்சர் பதவியை அம்பலவாணன் இழக்கிறார். இந்த உண்மையை வெளிக்கொணர்ந்த கண்ணன் மற்றும் ஆர்த்தியை முதலமைச்சர் பாராட்டுகிறார்.

நடிகர்கள்
---------

* விக்னேஷ் - கண்ணன்
* சபர்ணா ஆனந்த் (சுகுணா) - ராதா
* நீபா - ஆர்த்தி
* கே. சுரேஷ் கண்ணன் - ரோஹித்
* இ. எஸ். சத்யநாராயணா - முத்து
* நிழல்கள் ரவி - ராஜசேகர்
* சேது விநாயகம் - அம்பலவாணன்
* வி. எஸ். ராகவன் - ராகவன்
* ஸ்ரீகாந்த் - ராம்
* ஜான் அமிர்தராஜ் - முதலமைச்சர்
* நெல்லை சிவா
* பாண்டு - சாமி
* அனு மோகன்
* பயில்வான் ரங்கநாதன்
* அருள்மணி - தயாளன்
* சங்கர்
* லொள்ளு சபா பாலாஜி - பாலாஜி
* தாரிகா - பிரியா
* மீரா கிருஷ்ணன் - கண்ணனின் தாய்
* ரிஷா
* ராதாகிருஷ்ணன்
* சபிர் உசேன்

இசை
---

படத்தின் இசையமைப்பாளர் கார்த்திக் ராஜா. பாடலாசிரியர் ஆண்டாள் பிரியதர்ஷினி.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | ஐந்தரை அடியில் | மால்குடி சுபா, சுனிதா சாரதி | 3:58 |
| 2 | இது என்ன இது | கார்த்திக் ராஜா, பேலா ஷெண்டே | 4:28 |
| 3 | இது என்ன இது | கார்த்திக் ராஜா, பேலா ஷெண்டே | 4:19 |

மேற்கோள்கள்
-----------

1. ↑  "குடியரசு". Archived from the original on 2010-03-29. 2019-03-25 அன்று பார்க்கப்பட்டது.CS1 maint: unfit url (link)
2. ↑  "குடியரசு கதை".
[*தொடர்பிழந்த இணைப்பு*]
3. ↑  "படக்குழு".
4. ↑  "விக்னேஷ் - விக்னேஸ்வர்".
5. ↑  "வெளியீடு".
6. ↑  "வெளியீடு".
7. ↑  "பாடல்கள்".
CytosineCytosine
ThymineThymineUracilUracilAdenineAdenineGuanineGuanine
**நைட்ரசக் காரம்** *(Nitrogenous base)* என்பது நைட்ரசன் அடங்கியிருக்கும் காரம் என்று பொருள்படும். ஒரு கரிம மூலக்கூறில் இடம்பெற்றுள்ள நைட்ரசன் அணு ஒரு காரத்தின் வேதிப் பண்புகளைப் பெற்றிருக்குமேயானால் அக்கரிம மூலக்கூறை நைட்ரசக் காரம் என்று அழைக்கலாம். உட்கரு அமிலங்களை ஒன்றாகப் பிணைத்து வைத்திருப்பதுதான் நைட்ரசக் காரத்தின் முக்கியமான உயிரியல் செயல்பாடு ஆகும். ஒரு நைட்ரசக் காரமானது தன்னுடைய காரப்பண்புகளை நைட்ரசனின் தனித்த இலத்திரன் இரட்டைகளுக்குக் கொடுக்கிறது.

தளமூலக்கூற்று வடிவம், வளையப் பண்பு, முனைவற்ற தன்மை முதலான காரணங்களால் பிரிமிடின் மற்றும் பியூரின் போன்ற மூலச்சேர்மங்களின் வழிப்பொருட்களே நைட்ரசக் காரங்கள் எனக் குறிப்பிட்டு வகைப் படுத்தப்படுகின்றன. பிரிமிடின், பியூரின் ஆகிய இரண்டு சேர்மங்களும் பிரிடின் சேர்மத்தை ஒத்திருக்கின்றன. எனவே இவையிரண்டும் வலிமை குறைந்த காரங்களாகும். எனவே இலத்திரன் கவர் வளையபதிலீட்டு வினைகளில் இவை பங்கேற்பதில்லை.

உட்கரு அமிலங்களில் நைட்ரசக் காரம்
---------------------------------

உயிரின அறிவியல் துறையில் இத்தகைய நைட்ரசக் காரங்கள் மேலும் முக்கியத்துவம் கொடுக்கப்பட்டு உட்கருக்காரங்கள் என்று அழைக்கப்படுகின்றன. ஏனெனில் இவை உட்கரு அமிலங்களின் செயல்பாட்டில் நெருங்கிய தொடர்பு கொண்டுள்ளன. டி,என்,ஏ மற்றும் ஆர்.என்.ஏ மூலக்கூறுகளின் கட்டுமானத் தொகுதிகள் செயல்படுவதற்கு இவற்றின் தளமூலக்கூற்று வடிவம் பெரிதும் உதவுகிறது.
நியுக்ளியோடைடு எனப்படும் உட்கருக்கூறுகளின் கட்டுமானத்திற்கு ஐந்து வகையான நைட்ரசக் காரங்கள் பயன்படுத்தப்படுகின்றன. இவ்வாறு உருவான உட்கருக்கூறுகள் தங்களுக்குள் இணைந்து டி.என்.ஏ மற்றும் ஆர்.என்.ஏ. போன்ற உட்கரு அமிலங்களை உருவாக்குகின்றன. 
அடினின் (A), யுராசில் (U), குவானின் (G), தைமின் (T), மற்றும் சைட்டோசின் (C) என்பவை இந்த ஐந்து வகையான நைட்ரசக் காரங்களாகும்.

மேற்கோள்கள்
-----------

1. ↑  Nelson and Cox 2008, p. 272.
2. ↑  Carey 2006, p. 1206.

* Nelson, David L. and Michael M Cox (2008). *Principles of Biochemstry*, ed. 5, W.H. Freeman and Company.
* Carey, Francis A. (2008). *Organic Chemistry*, ed. 6, Mc Graw Hill.
**அக்கரைப்பட்டி முனியப்பன் கோயில்** தமிழ்நாட்டில் நாமக்கல் மாவட்டம், அக்கரைப்பட்டி என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் முனியப்பன் சன்னதியும், ்தவள்ளி உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது. அமாவாசை மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
அம்பாசரி ஏரி
**அம்பாசரி ஏரி** (**Ambazari lake**) இந்தியாவின் மகாராட்டிரா மாநிலத்தில் நாக்பூரின் தென்மேற்கு எல்லைக்கு அருகில் அமைந்துள்ளது. நாக்பூரில் உள்ள 11 ஏரிகளில் இதுவும் ஒன்றாகும். நகரத்தின் மிகப்பெரிய ஏரியாகக் கருதப்படும் இங்கிருந்துதான் நாக் நதி உருவாகிறது. 1870ஆம் ஆண்டில், போன்சுலே ஆட்சியின் கீழ், நகரத்திற்கு நீர் வழங்குவதற்காக அம்பாசரி ஏரி கட்டப்பட்டது. அரசு அதிகாரிகளுக்கும், பிரபலங்களுக்கும் குழாய்கள் மூலம் தண்ணீர் இங்கிருந்து வழங்கப்பட்டது. வி.என்.ஐ.டிக்கு அருகில் உள்ள இந்த ஏரி மா மரங்களால் சூழப்பட்டுள்ளது. இதை அடையாளப்படுத்தும் விதமாக மராத்தியில் மாம்பழம் என்று பொருள்படும் அம்பாசாரி என்ற சொல் ஏரிக்கு பெயராக வைக்கப்பட்டுள்ளது. 

நாக்பூருக்கு 30 ஆண்டுகளுக்கும் மேலாக நீர் வழங்க பயன்படுத்தப்பட்ட இந்த ஏரி அழகாகவும் அமைதியாகவும் இருக்கிறது.

தோட்டம்
-------

ஏரியில் அம்பசாரி தோட்டம் என்று அழைக்கப்படும் ஒரு தோட்டமும் உள்ளது. இந்த தோட்டம் 1958 ஆம் ஆண்டில் 18 ஏக்கர் பரப்பளவில் நிறுவப்பட்டது.  தோட்டத்தை நாக்பூர் மாநகராட்சி நிர்வகித்து பாதுகாத்து வருகிறது. இசை நீரூற்று, பல்வேறு மின்சார சவாரிகள் மற்றும் கேளிக்கை விளையாட்டுகள் ஒரு காலத்தில் தோட்டத்தில் இருந்தன, ஆனால் அவை தற்போது நிறுத்தப்பட்டுள்ளன. தோட்டத்தில் காலையில் நடைபயிற்சிக்காக மக்கள் வந்து நடக்கின்றனர். பிற்பகலில் காதலர்களின் இடமாக இது மாறுகிறது. நாக்பூரின் புகழ்பெற்ற சுற்றுலா தலங்களில் இதுவும் ஒன்றாகும்.

மேற்கோள்கள்
-----------

1. ↑  "Pics of Ambazari lake".
[*தொடர்பிழந்த இணைப்பு*]
2. ↑  "TripAdvisor link".
**நிக்கலாய் நோசவ்** (*Nikolay Nosov*, நவம்பர் 23, 1908-ஜூலை 26, 1976) ஒரு சோவியத் குழந்தைகள் எழுத்தாளர். நகைச்சுவை உணர்வு மிக்க பல சிறுகதைகள், ஒரு புதினம் மற்றும் தேவதைக் கதை புதினங்களை எழுதியுள்ளார்.

உக்ரைனின் கீவ் நகரில் பிறந்த நோசோவ் 1927-29 காலகட்டத்தில் கீவ் கலைக்கழகத்தில் பயின்றார். பின்னர் 1932 இல் மாஸ்கோ ஒளிப்படக்கலைக் கழகத்திலிருந்து பட்டம் பெற்றார். 1938 இல் அவரது முதல் சிறுகதை வெளியானது. 1932-51 காலகட்டத்தில் சோவியத் ஒன்றியத்தின் செஞ்சேனையில் அசைப்படங்கள் மற்றும் கல்விப்படங்களைத் தயாரித்து வெளியிடுபவராகப் பணியாற்றினார். இவரது நகைச்சுவை உணர்வு மிக்க சிறுவர் கதைகள் மிகவும் புகழ்பெற்றவை. அவற்றில் பல தமிழில் மொழிபெயர்க்கப்பட்டு நியூ செஞ்சுரி புக் ஹவுஸ் நிறுவனத்தால் வெளியிட்டப்பட்டுள்ளன. மீஷா சமைத்த பொங்கல், துனோவும் அவனது சகாக்களும், கோல்யா சினித்சினது நாட்குறிப்பு, வீட்டிலும் பள்ளியிலும், உல்லாச குடும்பம் ஆகியவை அவற்றுள் குறிப்பிடத்தக்கவை.

வெளி இணைப்புகள்
---------------

* ருஷ்ய சிறுவர் இலக்கியம்!
* Neznaika பரணிடப்பட்டது 2007-10-23 at the வந்தவழி இயந்திரம்
* Nikolai Nosov
* Nikolai Nosov, The Adventures of Dunno and His Friends
* Children's Books in Soviet Russia. From October Revolution 1917 to Perestroika 1986
* Reviews of Neznaika trilogy books by Layla AR
* Jolly Family
* School Boys
* Kolya Sinitsin's Diary
* Mishka's Porridge and Other Stories
**நைட்ரசனின் கலப்பு ஆக்சைடுகள்** *(Mixed oxides of nitrogen)* என்பவை இருநைட்ரசன் நான்காக்சைடு மற்றும் நைட்ரசன் ஈராக்சைடு (N2O4 மற்றும் NO2) ஆகியனவற்றில் உள்ள நைட்ரிக் ஆக்சைடின் (NO) கரைசலைக் குறிக்கிறது. இதை ஆங்கிலச் சுருக்கக் குறியீட்டில் MON என்று எழுதுவார்கள். ராக்கெட்டுகளின் உந்துபொருள் திட்டத்தில் இக்கலவையை ஒரு ஆக்சிசனேற்றியாகப் பயன்படுத்தலாம். பலவகையான சேர்க்கை அளவுகள் இக்கலவை உருவாக்கத்தில் கையாளப்படுகின்றன. இவ்வகைச் சேர்க்கை அளவுகள் சுருக்கமாக MONi என்ற சுருக்கக் குறியீட்டால் குறிக்கப்படுகிறது. இங்கு i என்பது கல்வையில் உள்ள நைட்ரிக் ஆக்சைடின் சதவீதத்தைக் காட்டுகிறது. உதாரணமாக MON3 என்று குறியிட்டால் அக்கலவையில் 3% நைட்ரிக் ஆக்சைடு இருப்பாதாகப் பொருளாகும். MON25 என்றால் 25% நைட்ரிக் ஆக்சைடு என்று பொருள். அதிகபட்ச வரம்பு MON40% ஆகும். ஐரோப்பாவில் MON1.3 அளவு பரவலாக ராக்கெட் உந்துபொருள் திட்டத்தில் பயன்படுத்தப்படுகிறது. அமெரிக்காவின் நாசாவில் MON 3 பயன்படுத்தப்படுகிறது. நைட்ரிக் ஆக்சைடு அதிக சதவீதம் பயன்படுத்தப்பட்டால் திரவத்தின் அரிக்கும் தன்மை குறைகிறது. செலவு அதிகமாகும் என்பது மட்டுமின்றி ஆக்சிசனேற்ற வீதமும் குறைந்துவிடும் என்பதும் கவனிக்கத் தக்கது ஆகும்.

கூடுதலாக நைட்ரிக் ஆக்சைடு சேர்ப்பதால் கலவையின் உறைநிலை மேலும் கணிசமாகக் குறைகிறது. தூய்மையான நைட்ரசன் நான்காக்சைடின் உறைநிலை −9 °செ ஆனால் MON3 இல் −15 °செ மற்றும் MON25 இல் −55 °செ ஆகும்

மேற்கோள்கள்
-----------

1. ↑  Wright, Alfred C. (February 1977). USAF Propellant Handbooks. Nitric Acid/Nitrogen Tetroxide Oxidizers. Volume II. *USAF* (Report). Defense Technical Information Center. AFRPL-TR-76-76 (DTIC Accession Number ADA036741). 3 மார்ச் 2016 அன்று மூலம் பரணிடப்பட்டது. 14 April 2013 அன்று பார்க்கப்பட்டது.
2. ↑  Robert A. Braeunig (2008). "Rocket Propellants". Rocket and Space Technology. 14 April 2013 அன்று பார்க்கப்பட்டது.

.
**பொத்துவில் படுகொலை** என்பது இலங்கையின் உண்ணாட்டுப் போரில் சச்சரவுக்குள்ளான ஒரு நிகழ்வாகும். 2006 ஆம் ஆண்டு செப்தெம்பர் மாதம் 18 ஆம் நாள் நிராயுதபாணிகளான சிறுபான்மை இன முஸ்லிம் பொதுமக்கள் 10 பேர் கிழக்கு மாகாணத்தில் அம்பாறை மாவட்டத்தின் தென் பகுதியிலுள்ள பொத்தவிலில் உள்ள இரத்தல் குளம் எனப்படும் நீர்த்தேக்கத்தைத் துப்புரவாக்குவதில் ஈடுபட்டிருந்த போது தாக்கிக் கொலை செய்யப்பட்ட நிகழ்வே இது. அவர்கள் அனைவரும் 19-35 வயதுக்கு இடைப்பட்ட ஆண்களாவர்; அவர்களில் மூவரின் கழுத்து வெட்டப்பட்டு தலைகள் துண்டிக்கப் பட்டிருந்தன; மற்றவர்கள் துப்பாக்கியால் சுடப்பட்டு அல்லது தாக்கப்பட்டு கொலை செய்யப்பட்டிருந்தனர்.

சிறப்பு அதிரடிப் படையே இந்நிகழ்வில் ஈடுபட்டதாக அச்சமூகத்தைச் சேர்ந்த சிலர் குற்றஞ் சாட்டியதாக ஆரம்பத்தில் ஒரு பிபிசி செய்தி குறிப்பிட்டது. உள்ளூர் இசுலாமியர்கள் சிறப்பு அதிரடிப் படையினருக்கு எதிராகக் குரல் கொடுக்கத் தொடங்கி, சிறப்பு அதிரடிப் படையினரை அப்பகுதியிலிருந்து வெளியேற்றுமாறு கோரினர். வாளேந்திய சிலர் வந்து 10 பேரைக் கொலை செய்து விட்டு சிறப்பு அதிரடிப் படையின் கண்களில் அகப்படாமல் எவ்வாறு சென்று விட முடியும் என்று அவர்கள் கேள்வி கேட்கத் தொடங்கினர். ஆரம்பத்தில், இலங்கை முஸ்லிம் காங்கிரஸ் தலைவர் றவூப் ஹக்கீம் இந்நிகழ்வு தொடர்பில் விசாரிக்க ஒரு பன்னாட்டுக் குழு அமைக்கப்பட வேண்டுமென்றே வேண்டினார். ஆயினும், இத்தாக்குதலிலிருந்து தப்பிப் பிழைத்த ஒரேயொருவரான கரீம் மீரா முகைதீன் என்பவர் படுகாயங்களிலிருந்து குணப்பட்ட போது, இத்தாக்குதலை நிகழ்த்தியோர் தமிழீழ விடுதலைப் புலிகளே என்பதாக அடையாங்காட்டினார். விடுதலைப் புலிகள் இப்பழியை சிறப்பு அதிரடிப் படையினரின் மீது போட்டு விட்டுத் தப்பிக் கொள்ள தம்மால் முடிந்தளவு முயன்றதாக தெற்காசிய பயங்கரவாதத் தகவற் பிரிவு கூறியது.

இந்த குற்றச்சாட்டுக்களுக்கு மத்தியில் அரசாங்கம் ஒழுங்கற்ற முறையில் செயற்பட்டது. உயிர் தப்பிய ஒரே ஒருவர் வந்த நோயாளர் ஊர்தியையும் காவல் துறை, காலுமுனையிலுள்ள மருத்துவமனையில் நுழைய அனுமதி மறுத்துள்ளது. சிங்களர்கள் அதிகமுள்ள அம்பாரைக்கு அந்நோயாளார் ஊர்தி அனுப்பி வைக்கப்பட்டது. மருத்துவமனையில் உயிர் பிழைத்தவர் ஆயுதமேந்திய காவலர்கள் மூலம் கையாளப்பட்டார். மேலும் இலங்கைப் போர் நிறுத்தக் கண்காணிப்புக் குழு, காவல்துறையினால் குற்றம் நடந்ததற்கான ஆதாரங்களை அழித்ததாக தெரிவித்தனர்.

உசாத்துணை
---------

1. 1 2  "SOUTH ASIA INTELLIGENCE REVIEW Weekly Assessments & Briefings Volume 5, No. 12,October 2, 2006". *South Asia Terrorism Portal*. 2006-10-02 அன்று பார்க்கப்பட்டது.
2. ↑  "Sri Lankan civilians found dead". *BBC*. 2006-09-18.. பார்த்த நாள்: 2006-09-18.
3. ↑  "When will the war end?". *The Morning Leader*. 2007-09-27 அன்று மூலம் பரணிடப்பட்டது. 2006-09-30 அன்று பார்க்கப்பட்டது.
4. ↑  "'Muttur must be a neutral zone'". *The Morning Leader*. 2007-09-27 அன்று மூலம் பரணிடப்பட்டது. 2006-09-30 அன்று பார்க்கப்பட்டது.
5. ↑   பொத்துவிலில் 10 முஸ்லிம்கள் படுகொலை: முன்னாள் புலி உறுப்பினர் கைது
6. ↑  "SRI LANKA'S HUMAN RIGHTS CRISIS" (PDF). 6 சனவரி 2019 அன்று பார்க்கப்பட்டது.

வெளித் தொடுப்புக்கள்
--------------------

* படுகொலைக்கெதிராக முஸ்லிம்களின் எதிர்ப்பு பரணிடப்பட்டது 2007-09-27 at the வந்தவழி இயந்திரம்
* மோர்னிங் லீடர் பத்திரிகைச் செய்தி பரணிடப்பட்டது 2007-09-27 at the வந்தவழி இயந்திரம்
* தனியொருவராகத் தப்பிப் பிழைத்தவருடனான நேர்காணல் பரணிடப்பட்டது 2016-03-03 at the வந்தவழி இயந்திரம்
* Pottuvil massacre survivor alive, conflicting reports
**கல்யாண் சிங் குப்தா** (Kalyan Singh Gupta) இந்திய நாட்டைச் சேர்ந்த ஒரு சுதந்திர ஆர்வலர் மற்றும் சமூக சேவகர் ஆவார்.  இது தேசிய தலைநகர் பிராந்தியத்தில் உள்ள ஓர் அரசு சாரா அமைப்பாகும்.  

1923 ஆம் ஆண்டு இந்தியாவின் அரியானா மாநிலத்தில் பிறந்த இவர், தனது ஆரம்பக் கல்லூரிக் கல்வியை பஞ்சாப் மற்றும் டெல்லியில் முடித்தார், அந்த நேரத்தில் கல்யாண் சிங் குப்தா இந்திய சுதந்திரப் போராட்டத்தில் பங்கேற்றார், பின்னர் இலண்டன் பொருளாதாரப் பள்ளியில் சேர்ந்து முதுகலைப் பட்டம் பெற்றார். அரோல்ட்டு லாசுகியின் பயிற்சியில் இவர் தனது முதுகலைப் பட்டத்தைப் பெற்றார்.  1951 ஆம் ஆண்டில் இந்தியாவுக்குத் திரும்பிய கல்யான் சிங் இந்தியா நியூசு குரோனிக்கிளில் பத்திரிகையாளராக தனது வாழ்க்கையைத் தொடங்கினார்.  ஒரு வருடம் கழித்து, கல்யாண் சுசேதா கிருபலானியுடன் இணைந்து லோக் கல்யாண் சமிதியை நிறுவினார்.  திபெத்திய அகதிகளுக்கு நிவாரண உதவி வழங்குவதற்காக 1959 ஆம் ஆண்டு *மத்திய நிவாரணக் குழுவையும்* இவர் தொடங்கினார்.  இந்திய அரசால் 1969 ஆம் ஆண்டு நான்காவது உயரிய இந்திய குடிமகன் விருதான பத்மசிறீ விருது வழங்கி கௌரவிக்கப்பட்டார். 

கல்யாண் சிங் குப்தா 23 சனவரி 2002 அன்று புது தில்லியில் தனது 79 ஆவது வயதில் காலமானார்

மேற்கோள்கள்
-----------

1. 1 2 3 4 5 6
2. ↑  "IIT Delhi Alumni Association". IIT Delhi Alumni Association. 14 November 2010. 13 May 2015 அன்று பார்க்கப்பட்டது.
3. ↑  "LKS About US". LKS. 2015. 12 February 2015 அன்று மூலம் பரணிடப்பட்டது. 13 May 2015 அன்று பார்க்கப்பட்டது.
4. ↑  "Padma Shri" (PDF). Padma Shri. 2015. 15 October 2015 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது.
**அக்கல்கோட்** (Akkalkot) About this soundஒலிப்பு (உதவி·தகவல்) இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் 21 உறுப்பினர்கள் கொண்ட நகராட்சியும் மற்றும் அக்கல்கோட் தாலுகாவின் நிர்வாகத் தலைமையிடமாகும். சோலாப்பூர் நகரத்திலிருந்து 40 கிலோ மீட்டர் தொலைவில் உள்ள அக்கல்கோட் நகரம், மகாராட்டிரா மற்றும் கர்நாடகா மாநிலங்களின் எல்லைப் பகுதியில் அமைந்துள்ளது.

மக்கள் தொகையில்
---------------

2011-ஆம் ஆண்டின் மக்கள் தொகை கணக்கெடுப்பின் படி, அக்கல்கோட் நகரத்தின் மொத்த மக்கள் தொகை 40,103 ஆகும். அதில் ஆண்கள் 20,051 ஆகவும்; பெண்கள் 20,052 ஆகவும் உள்ளனர். ஆறு வயதிற்குட்பட்டோர் 5315 (13.25%) ஆக உள்ளனர். சராசரி எழுத்தறிவு 76.09 % ஆக உள்ளது. அதில் ஆண்களின் எழுத்தறிவு 84.58% ஆகவும்; பெண்களின் எழுத்தறிவு 67.70% ஆகவும் உள்ளது. பாலின விகிதம் 1000 ஆண்களுக்கு, பெண்கள் 929 வீதம் உள்ளனர். 

### சமயம்

மொத்த மக்கள் தொகையில் இந்துக்கள் 68.63% ஆகவும்; இசுலாமியர்கள் 29.69% ஆகவும்; சீக்கியர்கள் 0.01% ஆகவும்; பௌத்தர்கள் 0.42% ஆகவும்; சமணர்கள் 1.05% ஆகவும், கிறித்தவர்கள் 0.04% ஆகவும்; சமயம் குறிப்பிடாதவர்கள் 0.14% ஆகவும் உள்ளனர். 

### மொழிகள்

அக்கல்கோட் நகரத்தில் மராத்தி மொழி மற்றும் கன்னட மொழி பரவலாக பேசப்படுகிறது.

போக்குவரத்து
------------

### தொடருந்துகள்

இரண்டு நடைமேடைகள் கொண்ட அக்கல்கோட் தொடருந்து நிலையம் மும்பை, சென்னை, திருப்பதி, பெங்களூரு, ஐதராபாத், புவனேஸ்வரம், ராஜ்கோட் மற்றும் குண்டக்கல் போன்ற நகரங்களை இருப்புப் பாதை வழியாக இணைக்கிறது.

மேற்கோள்கள்
-----------

1. ↑
2. ↑  Akkalkot Population Census 2011
3. ↑  Akalkot Road Railway Station

வெளி இணைப்புகள்
---------------

* Akkalkot road station
* Vital statistics பரணிடப்பட்டது 2007-02-23 at the வந்தவழி இயந்திரம்
* Geography and demographics பரணிடப்பட்டது 2007-02-23 at the வந்தவழி இயந்திரம்
* Swami Samartha Maharaj of Akkalkot
* Detailed genealogy of the ruling chiefs of Akkalkot
**கல்யாணி பிரமோத் பாலகிருஷ்ணன்** (Kalyani Pramod Balakrishnan) தமிழ்நாட்டில் சென்னையைச் சேர்ந்த ஒரு இந்திய ஆடை வடிவமைப்பாளர் ஆவார். இவர் கிராம அபிவிருத்தி அமைச்சாகத்தின் மூலம் நெசவாளர்களுடன் பணியாற்றியுள்ளார். இவர் 2016இல் நாரி சக்தி விருதினைப் பெற்றார்.

ஆரம்ப கால வாழ்க்கை
------------------

இவர், தமிழகத்தின் தலைநகரான சென்னையில் வளர்ந்தார்.  இவர் தேசிய வடிவமைப்பு நிறுவனத்தில் ஆடை வடிவமைப்பைப் படித்தார். பின்னர் ஒரு ஆடைகள் விற்பனையகத்தைத் திறந்தார்.  1995ஆம் ஆண்டில், இவர் 'அன்றாட வாழ்க்கையில் வாழுதல்' என்று அழைக்கப்படும் ஒரு குவளையை செய்தார். பின்னர் இது அயர்லாந்தில் ஒரு கண்காட்சியில் காட்சிக்கு வைக்கப்பட்டது.

தொழில்
------

பாலகிருஷ்ணன் ஆறு ஆண்டுகளில் தமிழகத்தின் பதின்மூன்று மாவட்டங்களைச் சேர்ந்த 19,500 நெசவாளர்களுடன் கிராம அபிவிருத்தி அமைச்சகத்தில் பணியாற்றினார். பின்னர் இவர் மதியிறுக்கம் அல்லது பெருமூளை வாதம் உள்ளவர்களுக்கு நெசவு கற்றுக்கொள்ள உதவத் தொடங்கினார்.  இவரது பணிக்கு அங்கீகாரம் அளித்து, 2016 ஆம் ஆண்டு நாரி சக்தி விருதினை இந்தியக் குடியரசுத் தலைவர் பிரணப் முகர்ஜியிடமிருந்து பெற்றார்.

மேற்கோள்கள்
-----------

1. ↑  "Textile details". *CAIN*. 14 January 2021 அன்று பார்க்கப்பட்டது.
2. ↑  "Nari Shakti Puraskar 2016". *UPSCSuccess*. 10 March 2017. 14 January 2021 அன்று பார்க்கப்பட்டது.
3. ↑  "Event details". *CAIN*. 14 January 2021 அன்று பார்க்கப்பட்டது.
4. ↑  "‘Nari Shakti’ awards for four from state". *Gulf Times*: p. 24. 13 March 2017. Archived from the original on 28 ஜனவரி 2021. .
5. ↑  "Four from State receive Nari Shakti awards". *The Hindu*. 9 March 2017. .
**வெற்றி படிகள்** (*Vetri Padigal*) மனோபாலா இயக்கத்தில் 1991 ஆம் ஆண்டு வெளியான இந்தியத் தமிழ்த் திரைப்படமாகும். ஜி. சரவணன், கே. கணேஷ், கே. ராமராஜா ஆகியோர் தயாரிப்பில், இளையராஜா இசையில் 15 மார்ச் 1991 ஆம் தேதி வெளியானது. ராம்கி, நிரோஷா, ஆர். சரத்குமார், ஸ்ரீவித்யா, வி. கே. ராமசாமி, ஜெய்கணேஷ், வினு சக்ரவர்த்தி மற்றும் பலர் நடித்துள்ளனர். இது ஒரு மராட்டிய படத்தின் மறுஆக்கமாகும்.

நடிகர்கள்
---------

ராம்கி (நடிகர்), நிரோஷா, சரத்குமார், ஸ்ரீவித்யா, வி. கே. ராமசாமி, ஜெய்கணேஷ், வினு சக்ரவர்த்தி, சனகராஜ், தியாகு (நடிகர்), கிட்டி (நடிகர்), டிஸ்கோ சாந்தி, பேபி விசித்ரா, தளபதி தினேஷ், பொன்னம்பலம், ஹல்வா வாசு, ரவிசங்கர், ரவீந்திரநாத், கன்னியப்பன், பாண்டியன், சக்திவேல், வெள்ளை சுப்பையா, வரதராஜன், சின்னி ஷண்முகம்.

கதைச்சுருக்கம்
--------------

ஒரு கொள்ளை கும்பல் தமிழ் நாட்டையே மிரட்டுகிறது. அந்த கும்பலை பிடிக்க, மகேஷ் என்ற காவல் அதிகாரி நியமிக்கப்படுகிறார். கணவனை இழந்த, கண் தெரியாத தன் சகோதரி வித்யாவுடன் (ஸ்ரீவித்யா) மகேஷ் வாழ்ந்து வருகிறார் விமலாவை மகேஷ் விரும்பியதால், மகேஷ் மீது அதிகம் கோவம் கொள்கிறார் குருஜி (ஆர். சரத்குமார்).

கடந்த காலத்தில், மகேஷின் இளமை காலத்தில் காவல் தொழிலை அறவே வெறுத்தான் மகேஷ். தனது மாமா காவல் அதிகாரியாக ஒரு கொள்ளை கும்பலை பிடிக்க போகும் பொழுது வெடி குண்டு வெடித்து இறக்க நேரிட்டு, அதில் மகேஷின் சகோதரி கண்களை இழக்கிறார். அதனால், தேச விரோதிகளை பழிவாங்க ஒரு காவல் அதிகாரியாகிறான் மகேஷ். பின்னர் அந்த கொள்ளை கும்பல் பிடிபட்டதா? விமலாவை யார் மணந்தார்? போன்ற கேள்விகளுக்கு விடை காணுதலே மீதிக் கதையாகும்.

ஒலிப்பதிவு
----------

திரைப்படத்தின் பின்னணி மற்றும் பாடல்களின் இசையை அமைத்தவர் இளையராஜா ஆவார். வாலி மற்றும் சிவா பாடல்களின் வரிகளை எழுதினர். 4 பாடல்களை கொண்ட ஒலித்தொகுப்பு 1991 ஆம் ஆண்டு வெளியானது.

பாடல்களின் பட்டியல்| ட்ராக் | பாடல் | பாடியவர் | நீளம் |
| --- | --- | --- | --- |
| 1 | எனது திட்டங்கள் | சாய்பாபா, எஸ். ஜானகி | 4:47 |
| 2 | கனவு பலித்தது | எஸ். பி. பி. எஸ். ஜானகி | 4:59 |
| 3 | ஒரு காத்து | சாய்பாபா, எஸ். ஜானகி | 4:33 |
| 4 | உன்னை காக்கும் | இளையராஜா | 1:22 |

மேற்கோள்கள்
-----------

1. ↑  "http://spicyonion.com". External link in `|title=` (உதவி)
2. ↑  "http://www.cinesouth.com". Archived from the original on 2007-08-15. 2019-03-23 அன்று பார்க்கப்பட்டது. External link in `|title=` (உதவி)CS1 maint: unfit url (link)
3. ↑  "http://www.jointscene.com". Archived from the original on 2012-04-04. 2019-03-23 அன்று பார்க்கப்பட்டது. External link in `|title=` (உதவி)CS1 maint: unfit url (link)
4. ↑  "http://music.ovi.com". 2014-07-14 அன்று மூலம் பரணிடப்பட்டது. 2019-03-23 அன்று பார்க்கப்பட்டது. External link in `|title=` (உதவி)
5. ↑  "http://mio.to". 2014-07-14 அன்று மூலம் பரணிடப்பட்டது. 2019-03-23 அன்று பார்க்கப்பட்டது. External link in `|title=` (உதவி)

வெளி இணைப்புகள்
---------------

*